  Туспуктэм: Ольга Козачёк Наталия Сильвестрова Воткалы «Уж данлыкъя кар» («Город трудовой доблести») дано ним сётӥзы. Со сярысь косэтэз (указ) Россилэн азьмуртэз Владимир Путин кинюртӥз, ивортӥзы Кремльлэн нимлыко сайтаз. Дано ним Быдӟым Атыкай ож аръёсы карын улӥсьёслэн, предприятиослэн фронт понна дугдылытэк ужамзы понна сётӥське. Воткалы понна 125 сюрслэсь трос кинюртэмъёсты люказы.  5-тӥ куарусёнэ «Победа» оргкомитетлэн кенешоназ Россилэн азьмуртэз Владимир Путин 10 каръёслы дано ним сётон сярысь вазиськонлы дурбасьтӥз. Ватсалом, Воткаен ӵош дано нимез Владимир, Находка, Новомосковск, Подольск, Прокопьевск, Рязань, Рубцовск, Улан-Удэ, Ханты-Мансийск сётӥзы. Тодэ вайытом, Ижкарлы «Уж данлыкъя кар» ним 2020-тӥ арын сётӥзы. 2022-тӥ арын солы сӥзем стелаез усьтӥзы. Тегъёс: Мерлык ВладимирПутин Вотка Удмуртия  